నందా కర్నాటకి

నందా కర్నాటకి (1939 జనవరి 8 - 2014 మార్చి 25) మహారాష్ట్రకు చెందిన సినిమా నటి. ఎక్కువగా హిందీ, మరాఠీ సినిమాలలో నటించింది. హిందీ సినిమారంగంలో అత్యంత ప్రజాదరణ పొందిన నటీమణులలో ఒకరిగా నిలిచింది. తన 30 సంవత్సరాల సినీ జీవితంలో ఛోటీ బహెన్, ధూల్ కా ఫూల్, భాభి, కాలా బజార్, కానూన్, హమ్ దోనో, జబ్ జబ్ ఫూల్ ఖిలే, గుమ్నామ్, ఇత్తెఫాక్, ది ట్రైన్, ప్రేమ్ రోగ్ మొదలైన సినిమాలలో నటించి ప్రసిద్ధి చెందింది.

జీవితం తొలి దశలో 
నంద 1939 జనవరి 8న కొల్హాపూర్ పట్టణంలోని మహారాష్ట్ర షో-బిజినెస్ కుటుంబంలో మరాఠీ నటుడు-నిర్మాత-దర్శకుడు వినాయక్ దామోదర్ కర్నాటకి (మాస్టర్ వినాయక్)కి జన్మించింది. మాస్టర్ వినాయక్ భారతీయ సినిమారంగంలోని చాలామందికి బంధువు. అతని సోదరుడు వాసుదేవ్ కర్నాటకి సినిమాటోగ్రాఫర్, సినీ ప్రముఖులు బాబూరావు పెంధార్కర్ (1896-1967), భల్జీ పెంధార్కర్ (1897-1994) అతని సవతి సోదరులు. పౌరాణిక సినిమా దర్శకుడు వి. శాంతారామ్ తల్లి బంధువు కూడా. మాస్టర్ వినాయక్, మంగేష్కర్ కుటుంబానికి మంచి స్నేహితుడుకావడంతో తను తీసిన పహిలీ మంగళగౌర్ అనే  సినిమా ద్వారా లతా మంగేష్కర్‌ను సినిమారంగానికి పరిచయం చేశాడు.

నందాకు ఏడేళ్ళ వయసులో 1947లో తండ్రి (41 ఏళ్ల వయసులో) మరణించాడు. కుటుంబం కష్టాల్లో ఉండడంవల్ల కుటుంబ పోషణకోసం 1950వ దశకం ప్రారంభంలో సినిమాల్లోకి వచ్చి బాలనటిగా 1948లో మందిర్‌తో అరంగేట్రం చేసింది. "బేబీ నంద"గా గుర్తింపు పొందింది. 1948 నుండి 1956 వరకు మందిర్, జగ్గు, అంగారే, జాగృతి వంటి సినిమాలలో నటించింది. ఉపాధ్యాయుడు, బాంబే స్కౌట్స్ కమీషనర్ గోకుల్‌దాస్ వి. మఖీ ద్వారా ఇంట్లోనే చదువుకుంది. తన ఆరుగురు తోబుట్టువులకు అండగా నిలిచి వానికి విద్యావంతులను చేసింది. ఆమె సోదరులలో ఒకరు మరాఠీ చిత్ర దర్శకుడు జైప్రకాష్ కర్నాటకి, నటి జయశ్రీ టిని వివాహం చేసుకున్నాడు.

నటించిన సినిమాలు (కొన్ని)

అవార్డులు, నామినేషన్లు

మరణం 
నందా తన 75 ఏళ్ల వయసులో ముంబైలోని వెర్సోవా నివాసంలో 2014 మార్చి 25న గుండెపోటుతో మరణించింది.

మూలాలు

బయటి లింకులు 
 
 Veteran actress Nanda makes a rare appearance in 2010, movies.indiatimes.com; accessed 2022-07-21.
 Nanda's official website, 2022-07-21.

హిందీ సినిమా నటీమణులు
2014 మరణాలు
1939 జననాలు
భారతీయ సినిమా నటీమణులు
మరాఠీ సినిమా నటీమణులు